Julio Garavito Armero

**Julio Garavito Armero** (5 Milato 1865 – 11 Gomot 1920) nopo nga songulun astronomer Colombia.

## Koposion
Nosusu id Bogotá, isio nopo nga songulun tanak di labus ko toomod id gana sains om matematik. Nakaanu isio do ijazah sabaagi puru matematik om jurutora koizaai id Universidad Nacional de Colombia (Universiti Kabansaan Colombia). Ontok toun 1892, kumalaja isio sabaagi pengarah Observatorio Astronómico Nacional (Balai Cerap Astronomi Pogun) Kalaja ponoriukan disio nopo nga pinalabus id suang Los Anales de Ingeniería (The Annals of Engineering) mantad 1890, turu toun pogulu do suminimban isio kumaa puru ponyuntingan do ponorbitan. 

Ontok timpu tomulok dau, poinsikul isio id Sikul Takawas San Bartolomé nga ontok toun 1885, sinansagan isio do moningkod toruhai ponginabasan dau tu pisangadan tompinai ii minomorumbak pogun ontok dii. Ontok Pisangadan Soribu Tadau Garavito, ii nopo nga somboogian mantad koulunan saintifik di au noilaan ii lohowon do El Círculo de los Nueve Puntos (turugan siam mato), miampai syarat sumuang nopo nga mositi monolibamban do kobolingkangam kokomoi teorem Euler. Opurokis o tinimungan diti gisom kinapatayon di Garavito. Sabaagi puru astronomi balai cerap, pinopoindalan isio do ponoriukan saintifik di kiguno miagal ko mongintob latitud Bogota, ponoriukan kokomoi komet ii winayaan do Pomogunan ontok 1901 om 1910 (miagal ko Komet Halley) om gerhana tadau 1916 (ii nokito kogumuan id Colombia).

Nga ii toponsol nopo kanto nga ponoriukan dau kokomoi mekanik cakerawala ii nokosimban nosiliu ponoriukan kokomoi koinsawaton om koinsiribaon tulun om rahung kumaa cuaca, luyud, ais kutub om siniau orbit Pomogunan (ii no'sah au alaid dii). Poingkalaja nogi isio id gana suai miagal ko' optik (au nopongo kalaja diti ontok kinapatayon dau) om ekonomi, ii minonguhup do momulih' pogun mantad pisangadan tompinai di norutum. Miampai tudu diti, minanahak isio do roisol om persidangan id gana ekonomi om faktor koulunan ii minamarahung miagal ko' pisangadan toi ko' mogiigiyon di nokolobi. 

Kopongo dii, nosiliu isio do pengarah Suruhanjaya Korografi ii winonsoi miampai tudu do mombangun wawayaan kuritapui Colombia om minanantu do rontob miampai Venezuela. Notumbayaan do isio nopo nga minonguhot kokomoi teori relativiti Albert Einstein. 

Pinionit disio o duo saintis totos tosonong ontok abad kumo-19: songulun Sepanyol i José Celestino Mutis om Neogranadine (Kolombia moden) Francisco José de Caldas.

## Trivia
Iso kawah id ponong sodu do Tulan nopo nga pungaranan do Garavito kopihondot do ngaran dau. Iso universiti di prestij id Colombia nogi nga pinungaranan do ngaran dau: Escuela Colombiana de Ingeniería (Sikul Kejuruteraan Colombia "Julio Garavito"), i winonsoi ontok toun 1972, miampai koposotolon poimbida id Sains Gunoon om Kejuruteraan. 

Nokoimbulai o turos dau id tusin 20,000 perso kolombia, miampai tulan id toning id bil dii, Pomogunan nopo nga okito id tindal Wulan id ponong toning do suai. Mantad dii, wotik obulou id rang undang-undang dii nopo nga kiwaa kotumbayaan koulunan momogun do mogowit koposolimbahan dian obulou om tusak obulou kumaa lobong dau id Tana Pamalabangan Longkod Bogota om sumambayang do hilo nopo nga kaanu monguhup sosongulun sumiliu do opuhawang.

## Sukuon